CELEX: C2004/106/150
Language: da
Date: 2004-04-30 00:00:00
Title: Sag T-81/04: Saganlagt den 21. februar 2004 af Bouygues S.A. ogBouygues Télécom mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 106/76
            
         Sag anlagt den 21. februar 2004 af Bouygues S.A. og Bouygues Télécom mod Kommissionen for De Europæiske Fællesskaber
   (Sag T-81/04)
   (2004/C 106/150)
   Processprog: fransk
   Ved De Europæiske Fællesskabers Ret i Første Instans er der den 21. februar 2004 anlagt sag mod Kommissionen for De Europæiske Fællesskaber af Bouygues S.A., Paris, og Bouygues Télécom, Boulogne Billancout (Frankrig), ved avocats Bernard Amory og Alexandre Verheyden.
   Sagsøgerne har nedlagt følgende påstande:
   
               —
            
            
               Det fastslås, at Kommissionen har udvist passivitet, idet den ikke har taget stilling inden for fristen på to måneder, regnet fra sagsøgernes skrivelse af 12. november 2003.
            
         
               —
            
            
               Subsidiært annulleres Kommissionens stillingtagen af 11. december 2003.
            
         
               —
            
            
               Kommissionen tilpligtes at betale sagens omkostninger
            
         Søgsmålsgrunde og væsentligste argumenter:
   Genstanden for den foreliggende sag er den klage, som de sagsøgende selskaber indgav til Kommissionen vedrørende den støtte, som den franske stat ifølge sagsøgerne har ydet Orange France og SFR som følge af nedsættelsen med tilbagevirkende kraft af det gebyr på 4,955 mia. EUR, som hver af de nævnte televirksomheder havde forpligtet sig til at betale for UMTS-licensen (»Universal Mobile Telecommunications System«), som de fik tildelt den 15. juni 2001. De øvrige klagepunkter, som sagsøgerne fremførte, vedrørte:
   
               —
            
            
               den eksklusive tilrådighedsstillelse af France Télécom-butikkerne for Orange France
            
         
               —
            
            
               den undtagelsesordning med hensyn til erhvervsskatten, der gælder for France Télécom
            
         
               —
            
            
               de lettelser med hensyn til pensionsbidrag og fritagelsen for betaling af arbejdsløshedsydelser, som France Télécom har nydt godt af
            
         
               —
            
            
               den franske ordning vedrørende forsyningspligtydelser
            
         
               —
            
            
               behandlingen af udbytte fra France Télécom
            
         
               —
            
            
               de finansielle støtteforanstaltninger over for France Télécom.
            
         For så vidt angår passivitetssøgsmålet har sagsøgerne gjort gældende, at Kommissionen stadig ikke har taget stilling til det UMTS-klagepunkt, der var omhandlet i ovennævnte skrivelse, og at den skrivelse af 11. december 2003, som Kommissionen tilstillede dem som svar på deres skrivelse, ikke udgør en stillingtagen som omhandlet i artikel 232 EF. I skrivelsen understregede Kommissionen blot, at undersøgelsen af foranstaltninger, der muligvis udgør statsstøtte til France Télécom, er en af Kommissionens væsentligste opgaver, mens Kommissionen ikke tog stilling til, om klagen var berettiget. Henset til den mangelfulde begrundelse kan skrivelsen derfor ikke fortolkes på en sådan måde, at passiviteten er bragt til ophør.
   For så vidt angår det annullationssøgsmål, der subsidiært er anlagt til prøvelse af afgørelsen af 11. december 2003 om afvisning af klagen, har sagsøgerne fremført følgende tre anbringender:
   
               —
            
            
               tilsidesættelse af begrundelsespligten
            
         
               —
            
            
               en åbenbart fejlagtig fortolkning af artikel 87 ff. EF, idet nedsættelsen med tilbagevirkende kraft af det gebyr for UMTS-licensen, som Orange France og SFR oprindelig havde forpligtet sig til at betale, opfylder alle betingelserne for at udgøre statsstøtte
            
         
               —
            
            
               tilsidesættelse af procedurereglerne i artikel 88, stk. 3, EF, idet Kommissionen med urette og med henvisning til sagens konkrete omstændigheder har besluttet ikke at indlede den i den nævnte bestemmelse fastsatte undersøgelsesprocedure.